ਦਿੱਲੀ ਪੁਲਿਸ ਦਾ ਦਾਅਵਾ ਹੈ ਕਿ ਸੰਗਮ ਵਿਹਾਰ ਦੀ ਇਸ ਔਰਤ ਦਾ ਅਕਸ ਗੌਡਮਦਰ ਵਾਲਾ ਸੀ

"62 ਸਾਲਾ ਅਪਰਾਧੀ 'ਮੰਮੀ' ਬਸੀਰਨ ਗ੍ਰਿਫ਼ਤਾਰ'', ਅਜਿਹੇ ਹੋਰ ਵੀ ਕਈ ਹੈਡਿੰਗਜ਼ ਵਿੱਚ ਉਸ 'ਗੌਡਮਦਰ' ਦਾ ਜ਼ਿਕਰ ਸੀ, ਜਿਸਦੇ ਬਾਰੇ ਉਸ ਇਲਾਕੇ ਦੇ ਲੋਕ ਕਈ ਸ਼ਾਇਦ ਸਾਲਾਂ ਤੋਂ ਜਾਣਦੇ ਸਨ।

"ਗੌਡਫਾਦਰ ਤਾਂ ਬਹੁਤ ਹੁੰਦੇ ਹਨ ਪਰ ਗੌਡਮਦਰ ਕਦੇ-ਕਦੇ ਪੈਦਾ ਹੁੰਦੀ ਹੈ। ਉਹ ਵੀ ਅਜਿਹੀ ਜਿਸ ਨੇ ਆਪਣੇ ਬੱਚਿਆਂ ਨਾਲ ਮਿਲ ਕੇ ਹੀ ਗਰੋਹ ਖੜ੍ਹਾ ਕਰ ਦਿੱਤਾ। ਅਜਿਹੇ ਧੰਦੇ ਵਿੱਚ ਬਾਹਰਲਿਆਂ 'ਤੇ ਭਰੋਸਾ ਕਰਨਾ ਮੁਸ਼ਕਿਲ ਹੁੰਦਾ ਹੈ ਤਾਂ ਸੋਚਿਆ ਹੋਵੇਗਾ ਕਿ ਆਪਣੀ ਔਲਾਦ ਦੀ ਹੀ ਫੌਜ ਤਿਆਰ ਕਰ ਲਈਏ।"

ਸੰਗਮ ਵਿਹਾਰ ਦੇ ਆਈ-2 ਬਲਾਕ ਵਿੱਚ ਫੱਲ ਦਾ ਠੇਲਾ ਲਾ ਕੇ ਖੜ੍ਹੇ ਰੇੜ੍ਹੀ ਵਾਲੇ ਨੇ ਗੌਡਮਦਰ ਬਾਰੇ ਐਨਾ ਹੀ ਕਿਹਾ ਤੇ ਮੂੰਹ ਘੁੰਮਾ ਲਿਆ।

ਇਹ ਵੀ ਪੜ੍ਹੋ:

ਮੈਂ ਇਸ ਗੌਡਮਦਰ ਦੀ ਅਸਲ ਕਹਾਣੀ ਜਾਣਨ ਲਈ ਸੰਗਮ ਵਿਹਾਰ ਦੀਆਂ ਤੰਗ ਗਲੀਆਂ ਦਾ ਰੁਖ਼ ਕੀਤਾ ਜਿੱਥੇ ਨਾਲੀਆਂ ਵਿੱਚ ਵਹਿੰਦੀ ਗੰਦਗੀ ਦੇ ਆਲੇ-ਦੁਆਲੇ ਠੇਲਾ ਲਾ ਕੇ ਖੜ੍ਹੇ ਰੇਹੜੀ ਵਾਲੇ ਇਸ ਕਥਿਤ ਗੌਡਮਦਰ ਬਾਰੇ ਗੱਲ ਕਰਨ ਤੋਂ ਡਰ ਰਹੇ ਸਨ।

ਬਸੀਰਨ ਨੂੰ ਜਾਣਦੇ ਤਾਂ ਸਾਰੇ ਹਨ ਪਰ ਕਿਸੇ ਨੂੰ ਉਨ੍ਹਾਂ ਦੇ ਘਰ ਤੱਕ ਛੱਡ ਆਉਣ ਨੂੰ ਕਹੋ ਤਾਂ ਕੋਈ ਤਿਆਰ ਨਹੀਂ ਹੁੰਦਾ।

ਗਲੀਆਂ ਐਨੀਆਂ ਤੰਗ ਹਨ ਕਿ ਨਾ ਚਾਹੁੰਦੇ ਹੋਏ ਵੀ ਤੁਹਾਨੂੰ ਪੈਦਲ ਹੀ ਚੱਲਣਾ ਪੈਂਦਾ ਹੈ। ਕਿਸੇ ਵੀ ਮੋੜ ਤੋਂ ਕੋਈ ਗੱਡੀ ਆ ਕੇ ਰਸਤੇ ਦੇ ਵਿਚਾਲੇ ਖੜ੍ਹੀ ਹੋ ਜਾਂਦੀ ਹੈ ਅਤੇ ਸਾਰੇ ਰਸਤੇ ਬੰਦ ਹੋ ਜਾਂਦੇ ਹਨ।

ਸੜਕਾਂ ਨਾਲੀਆਂ ਵਿੱਚ ਤਬਦੀਲ ਹੋ ਚੁੱਕੀਆਂ ਹਨ ਅਤੇ ਹਰ ਆਉਣ-ਜਾਣ ਵਾਲੀ ਗੱਡੀ ਉਸ ਪਾਣੀ ਵਿੱਚੋਂ ਨਿਕਲ ਰਹੀ ਸੀ। ਫਿਰ ਦੇਰ ਤੱਕ ਬੁਲਬੁਲੇ ਤੈਰਦੇ ਰਹਿੰਦੇ ਹਨ।

ਨਾਲੀ ਬਣੀ ਸੜਕ ਵਿੱਚੋਂ ਕੁਝ ਇੱਟਾਂ ਝਾਕ ਰਹੀਆਂ ਸਨ, ਉਨ੍ਹਾਂ 'ਤੇ ਪੈਰ ਰੱਖਦੇ-ਰੱਖਦੇ 'ਆਈ-2 ਬਲਾਕ' ਆ ਗਿਆ।

ਆਈ ਬਲਾਕ ਦੀ ਗਲੀ ਨੰਬਰ 20 ਵਿੱਚ, ਦਿੱਲੀ ਦੀ 'ਗੌਡਮਦਰ' ਬਸੀਰਨ ਰਹਿੰਦੀ ਸੀ

ਉੱਥੇ ਪੁੱਜਣ ਦੀ ਤਸੱਲੀ ਤਾਂ ਸੀ ਪਰ ਵਾਪਸ ਉੱਥੋਂ ਹੀ ਹੋ ਕੇ ਲੰਘਣ ਦਾ ਖੌਫ਼ ਨਾ ਦਿਲੋਂ ਨਿਕਲਿਆ ਸੀ ਤੇ ਨਾ ਹੀ ਨੱਕ ਵਿੱਚੋਂ। 

ਉੱਥੋਂ ਹੀ ਚਾਰ-ਪੰਜ ਨਾਲੀਆਂ ਨੂੰ ਪਾਰ ਕਰਦੇ ਹੀ 'ਆਈ ਬਲਾਕ' ਸ਼ੁਰੂ ਹੋ ਜਾਂਦਾ ਹੈ। ਉਹੀ ਆਈ ਬਲਾਕ ਜਿੱਥੋਂ ਦੀ ਗਲੀ ਨੰਬਰ 20 ਵਿੱਚ ਦਿੱਲੀ ਦੀ 'ਗੌਡਮਦਰ' ਬਸੀਰਨ ਰਹਿੰਦੀ ਸੀ।

ਉਹੀ ਬਸੀਰਨ, ਜਿਸ ਨੂੰ ਪੁਲਿਸ ਨੇ 17 ਅਗਸਤ ਨੂੰ ਗ੍ਰਿਫ਼ਤਾਰ ਕੀਤਾ ਹੈ। ਪੁਲਿਸ ਮੁਤਾਬਕ ਉਹ ਆਪਣੇ 8 ਮੁੰਡਿਆਂ (ਵਕੀਲ, ਕੀਲ, ਸ਼ਮੀਮ, ਸੰਨੀ, ਸਲਮਾਨ, ਫੈਜ਼ਲ, ਰਾਹੁਲ ਅਤੇ ਸ਼ੋਏਬ) ਦੇ ਗਰੋਹ ਦੀ ਗੌਡਮਦਰ ਸੀ। 

ਇੱਕ ਮੁੰਡੇ ਦੇ ਜੇਲ੍ਹ ਜਾਣ 'ਤੇ ਕਥਿਤ ਤੌਰ 'ਤੇ ਦੂਜੇ ਨੂੰ ਵਸੂਲੀ ਉੱਤੇ ਲਗਾ ਦਿੰਦੀ ਸੀ ਤਾਂ ਜੋ ਜ਼ਮਾਨਤ ਦੀ ਰਕਮ ਦਾ ਇੰਤਜ਼ਾਮ ਹੋ ਜਾਵੇ।

ਪੁਲਿਸ ਵੱਲੋਂ ਬਸੀਰਨ ਦੇ ਇਸ ਘਰ ਨੂੰ ਸੀਲ ਕਰ ਦਿੱਤਾ ਗਿਆ ਹੈ

ਉਮਰ 62 ਸਾਲ ਹੈ। ਪੁਲਿਸ ਰਿਪੋਰਟ ਮੁਤਾਬਕ ਫਿਰੌਤੀ ਲੈਂਦੀ ਸੀ, ਪਾਣੀ ਬਲੈਕ ਕਰਦੀ ਸੀ ਅਤੇ ਪੁਲਿਸ ਨੂੰ ਚਕਮਾ ਦੇ ਕੇ ਫਰਾਰ ਹੋ ਜਾਂਦੀ ਸੀ।

ਗੌਡਮਦਰ ਦੀ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਕੀ ਇਹ ਔਰਤ ਦਿੱਲੀ ਦੀ ਖ਼ਤਰਨਾਕ ਡੌਨ ਹੈ?